text: Se billeder: Vin-høsten er i gang
  14 oktober 2013 kl. 15.18
  Vin-høsten er i fuld gang. TV SYD har besøgt en vinbonde på Årø, hvor halvdelen af høsten er i hus. Og det tegner til at blive en god årgang...
  Svend Aage Hansen er glad.
  - Vi har nogle fantastiske druer i år, siger han til TV SYD.
  Men danske vinbønder trænger også til opmuntring. 2012 blev et horribelt år:
  Svend Aage Hansen kunne lave mindre end tusind flasker, og det betød, at han har haft udsolgt siden sommer.
  
  101 vinavlere
  Men 2013 bliver bedre. Vinbonden fra Årø regner med at lave 4000 liter i år: Mere end fire gange så meget som sidste år.
  Vin-dyrkning har i flere år været et anerkendt erhvervs i Danmark.
  I dag er 101 vinavlere godkendt af myndighederne, heraf er omkring 20 fuldtids-vingårde.
  Efter dette års vinhøst ventes fremstillet 150.000 flasker med dansk vin årgang 2013.
  
  God kvalitet
  TV SYD var med Svend Aage Hansen i marken.
  Høsten i år bliver måske ikke den største. Men kvaliteten er god.
  - Vi har ikke eet sted, hvor druen er rådden, forklarer han.
  Og han har stor forventning til smagen:
  - Vinen har en god duft og en god fylde, konstaterer han.
  Den varme danske sommer har været magsvejr for vindruerne. Også den danske sensommer har været bedre end de franske vinbønder har haft.
  - Derned rådner druerne jo væk, siger Svend Aage Hansen.
  